Hin virtu verðlaun Pallbíll ársins eru veitt árlega en þau eru í umsjón bílablaðamanna frá öllum löndum Evrópu ásamt Rússlandi . Hver og einn blaðamaður prófar helstu pallbílanna sem eru á markaðnum í þrjá daga og nú fóru prófanir fram í Svíþjóð . Að þessu sinni voru það Ford Ranger , Mitsubishi L 200 , Nissan Navarra , Renault Alaskan og Toyota Hilux sem kepptu um hilli sérfræðinganna en þetta er í annað sinn sem Ford Ranger hlýtur þessi mikilvægu verðlaun . Prófanir taka tillit til eldsneytiseyðslu og keppt er í dráttargetu og utanvegarakstri . Bílarnir bornir saman út frá hagkvæmni , styrk , getu , öryggi , þægindum , aksturshæfni og getu utan vegar ásamt því að horft er til hönnunar bæði að utan og innan . „ Niðurstaðan er sú að dómararnir 18 völdu Ford Ranger sem alhliða besta pallbílinn og nefndu sérstaklega að hann væri að auki sá mest seldi í Evrópu “ segir Jarlath Sweeney , formaður dómnefndar . „ Fyrri kynslóð Ford Ranger og sú nýja hafa haft yfirburðastöðu á markaði í Evrópu með yfir 30% markaðshlutdeild . Formaðurinn ítrekaði að hver og einn bíll var metinn á grundvelli hagkvæmni driflínu ( vélar og skiptingar ) , burðargetu og almennrar getu , þæginda fyrir ökumann og farþega og öryggis um leið . Einnig var gætt að mati á heildarrekstrarkostnaði bílsins ( Total Cost of Ownership ) í ljósi þess að pallbílar eru mikið notaðir af fyrirtækjum í sínum rekstri . Á eftir Ford Ranger í valinu kom Mitsubishi L 200 og Toyota Hilux vermdi þriðja sætið . Hans Schep , framkvæmdastjóri atvinnubíla hjá Ford í Evrópu var að vonum ánægður með valið og að Ford Ranger hefði verið valinn Pallbíll ársins í annað sinn . Með þessum nýja Ford Ranger með nýrri driflínu og auknum styrk setur Ford Ranger ný viðmið á pallbílamarkaði .